10 moet-lees-stories: Vrydag 17 Januarie 2020 | Netwerk24
17 Januarie 2020 18:11
Kom op die hoogte van Vrydag se nuusgebeure voordat jy jou skoene uitskop om naweek te hou.
1. Regering meng nie onbehoorlik by Eskom in – Gordhan
Dit gaan baie lank duur voordat Eskom ten volle herstel het van die skade wat staatskaping aangerig het, sê Pravin Gordhan, minister van openbare ondernemings
2. Aparte ondersoek ná Parktown-seun verdrink
'n Onafhanklike ondersoekspan sal aangestel word om die omstandighede om die dood van Enoch Mpianzi (13) tydens die Parktown Boys’ High School se oriënteringskamp vir gr. 8-leerlinge te ondersoek.
Lees ook: Ouers met kinders herenig ná tragedie op kamp
3. DA skop 2 Jhb-raadslede uit wat vir ANC stem
Die twee DA-lede wat verlede jaar dié party in die Johannesburgse metro help ontsetel het, is nie meer lede van die party nie. Hulle het op ’n raadsvergadering in Desember vir Geoff Makhubo, ’n ANC-kandidaat, vir burgemeester gestem.
4. Rabada geskors, speel nie in 4de toets
Kagiso Rabada Foto: Getty Images
Kagiso Rabada sal nie in die vierde toets teen Engeland op die Wanderers in aksie wees nie. Die Internasionale Krieketraad (IKR) het hom een strafpunt toegedien vir sy uitbundige feesviering van Joe Root se paaltjie Donderdag op die eerste dag van die derde toets in Port Elizabeth.
5. KYK: Man vra Roger Federer om te trou
Die Switserse tennisster Roger Federer het vandeesweek in sy wedstryd teen die Aussie Nick Kyrgios ’n huweliksaanbod vanuit die pawiljoen ontvang.
6. CPS ‘doen alles moontlik om Sassa nie terug te betaal’
Die omstrede Cash Paymaster Services (CPS) doen alles moontlik om nie die meer as R300 miljoen, wat hy ingevolge ’n hofbevel onregmatig van die Suid-Afrikaanse Agentskap vir Maatskaplike Sekerheid (Sassa) gekry het, terug te betaal nie, sê Lindiwe Zulu, minister van maatskaplike ontwikkeling.
7. SA internet stadig nadat 2 kabels probleme gee
As jy gewonder het of jou internet skielik stadiger is as gewoonlik, is jy waarskynlik in die kol. Soos die noodlot dit wil hê, het twee belangrike ondersese kommunikasiekabels wat SuidAfrikaners aan die internet verbind, gelyktydig begin lol.
8. Derde Dakar-kroon vir Sainz
Die 2020-Dakar sal nie net onthou word vir Carlos Sainz se driekuns in dié woestynren, Ricky Brabec wat sy eerste motorfietsoorwinning aangeteken het of die dood van die Dakar-motorfietsheld Paulo Gonçalves nie, maar ook as een van die beste Dakar-renne tot nog toe wat Suid-Afrikaanse jaers, ryers en spanne betref.
9. Karen Zoid maak haar hart oop oor afgelope 20 jaar
Karen Zoid Foto: Rapport
10. 2019 tweede warmste jaar nóg
2019 was die tweede warmste jaar op rekord en die wêreld sal moet gereed maak vir nóg uiterste weersomstandighede, soos nou met die brande in Australië.